เคยมีเพศสัมพันธ์แต่ใส่ถุงยางตลอดเวลาเสร็จผมจะเอาถุงยางไปใส่น้ำเพื่อเช็คว่ามีรั่วตรงอื่นหรือเปล่าและทุกรอบก็ไม่เคยมีถุงขาดหรือรั่วอะไรครับแบบนี้ถือว่าปลอดภัยไหมมีโอกาสท้องไหมครับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้องและไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2% แต่หากใช้ไม่ถูกต้อง เช่น ถุงยางหมดอายุ มีการฉีกขาดหรือรั่วซึม ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน การไม่รีบดึงอวัยวะเพศชายออกจากช่องคลอดเมื่อได้มีการหลั่งน้ำอสุจิออกไปแล้ว เป็นต้น โอกาสในการตั้งครรภ์ก็จะมีมากขึ้นค่ะสำหรับอาการปวดท้องน้อย เจ็บหน้าอกที่เกิดขึ้น อาจเป็นอาการก่อนการมีประจำเดือนมาก็ได้ค่ะ แนะนำควรรอประจำเดือนต่อไปก่อน หากเลยกำหนดที่ควรจะมาไปหลายวัน ก็ควรตรวจหาการตั้งครรภ์ดูค่ะหากจะเลือกวิธีคุมกำเนิดที่มีประสิทธิภาพสูงกว่าถุงยางอนามัย ก็อาจเลือกทานยาคุมกำเนิด การฉีดยาคุมกำเนิด การฝังยาคุมกำเนิด เป็นต้น ซึ่งโอกาสในการตั้งครรภ์มีน้อยกว่า 1%ค่ะ